3)

VII lisa muudetakse järgmiselt: a) 2. osasse lisatakse järgmine lõik: „Kui süsteemide, osade või eraldi tehniliste seadmestike EÜ tüübikinnitus on hõlmatud määruse (EÜ) nr 661/2009 rakendusmeetmetega, on alusmääruse viide määruse number (st rakendusakt), mis on vastu võetud vastavalt määruse (EÜ) nr 661/2009 artikli 14 lõike 1 punktidele a–e.” ; b) 3. osa muudetakse järgmiselt: i) esimene lõik asendatakse järgmisega: „Viimase muutva direktiivi või määruse number, sealhulgas vastavalt järgmistele taanetele tüübikinnituse suhtes kohaldatavad rakendusaktid. Kui aga sellist muutvat direktiivi või määrust või kohaldatavat rakendusakti ei ole veel olemas, korratakse 2. osas osutatud numbrit 3. osas:” ; ii) pärast kolmandat taanet lisatakse järgmine taane: „— See tähendab viimast määrust, mis sisaldab määruse (EÜ) nr 661/2009 rakendusmeetmete muudatusi, millele süsteem, osa või tehniline seadmestik vastab.” ; c) punkti 4.1 lisatakse järgmised alapunktid: „c) komisjoni määrus (EL) nr 1008/2010 (2) (tuuleklaasi puhasti- ja pesurisüsteemid) e2*1008/2010*1008/2010*00003*00 d) komisjoni määrus (EL) nr 19/2011, (3) muudetud komisjoni määrusega (EL) nr 249/2012 (4) (kohustuslik märgistus) e2*19/2011*249/2012*0003*00 (2) Komisjoni määrus (EL) nr 1008/2010, 9. november 2010, mis käsitleb teatavate mootorsõidukite tuuleklaasi puhasti- ja pesurisüsteemide tüübikinnituse nõudeid ning millega rakendatakse Euroopa Parlamendi ja nõukogu määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 292, 10.11.2010, lk 2)." (3) Komisjoni määrus (EL) nr 19/2011, 11. jaanuar 2011, mis käsitleb mootorsõidukite ja nende haagiste valmistaja andmesildi ja valmistajatehase tähise tüübikinnituse nõudeid ning millega rakendatakse Euroopa Parlamendi ja nõukogu määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid (ELT L 8, 12.1.2011, lk 1)." (4) Komisjoni määrus (EL) nr 249/2012, 21. märts 2012, millega muudetakse määrust (EL) nr 19/2011 seoses mootorsõidukite ja nende haagiste valmistaja andmesildi tüübikinnitusnõuetega (ELT L 82, 22.3.2012, lk 1).”" ; d) punkt 5 asendatakse järgmisega: „5. VII lisa ei kohaldata IV lisas loetletud ÜRO Euroopa Majanduskomisjoni eeskirjadele vastavalt antud tüübikinnituste suhtes, sest asjakohane numeratsioonisüsteem on sätestatud asjaomastes ÜRO Euroopa Majanduskomisjoni eeskirjades. Siiski kohaldatakse VII lisa määruse (EÜ) nr 661/2009 alusel antud EÜ tüübikinnituste suhtes, mis põhinevad ÜRO Euroopa Majanduskomisjoni eeskirjadel (st hõlmavad uusi tehnoloogiaid, EÜ tüübikinnitusega osasid ja eraldi tehnilisi seadmestikke, virtuaalseid ja tootjapoolseid katseid). Sel juhul kasutatakse järgmist numeratsiooni: 1. osa: nagu eespool kirjeldatud; 2. osa: „661/2009” (st üldise ohutuse määrus); 3. osa: esmalt osutatakse ÜRO Euroopa Majanduskomisjoni eeskirja numbrile, millele järgneb „R-”; teisena esitatakse muudatuste seeria või algse seeria puhul „00”, millele järgneb „-”; kolmas osa viitab täiendustasandile (vajadusel algab see nullidega) või „00”, kui asjaomasel seerial ei ole täiendusi; 4. osa: nagu eespool kirjeldatud; 5. osa: nagu eespool kirjeldatud. Näited: e1*661/2009*13-HR-10-05*00001*00 (Saksamaa antud, vastavalt ÜRO Euroopa Majanduskomisjoni eeskirjale nr 13-H, 10. muudatuste seeria, 5. täiendustasand, esimene tüübikinnitus väljastatud, laiendused puuduvad) e25*661/2009*28R-00-03*0123*05 (Horvaatia antud, vastavalt ÜRO Euroopa Majanduskomisjoni eeskirjale nr 28, algne muudatuste seeria, 3. täiendus, 123. tüübikinnitus väljastatud, 5. laiendus)” ; e) punkt 4 lisatakse liitesse: „4. Käesolevat liidet ei kohaldata vastavalt IV lisas loetletud ÜRO Euroopa Majanduskomisjoni eeskirjadele antud tüübikinnituste suhtes, sest tüübikinnitusmärgi asjakohane kord on sätestatud asjaomastes ÜRO Euroopa Majanduskomisjoni eeskirjades. Siiski kohaldatakse käesolevat liidet määruse (EÜ) nr 661/2009 alusel antud EÜ osa või eraldi tehnilise seadmestiku tüübikinnituste suhtes, mis põhinevad ÜRO Euroopa Majanduskomisjoni eeskirjadel (st uusi tehnoloogiaid hõlmavad osad või eraldi tehnilised seadmestikud). Sel juhul kohaldatakse järgmist märgistuse paigutust. Eristav tüübikinnitusmärk on kehtestatud asjaomases ÜRO Euroopa Majanduskomisjoni eeskirjas ja kui see antakse tavapärase ÜRO Euroopa Majanduskomisjoni eeskirja tüübikinnitusmenetluse raames, võetakse arvesse järgmist: kui ette on nähtud ringiga ümbritsetud E-täht, siis ei ole see mitte ring, vaid ristkülik. Selle kõrgus a peab vastama vähemalt ettenähtud läbimõõdule ja selle laius peab ületama seda väärtust (st > a). Suure E-tähe asemel kasutatakse väikest e-tähte, millele järgneb osale või eraldi tehnilisele seadmestikule EÜ tüübikinnituse andnud liikmesriigi eraldusnumber. Näide: (Saksamaa antud, põhineb ÜRO Euroopa Majanduskomisjoni eeskirjal nr 28, algne seeria, esimene kinnitus väljastatud, uusi tehnoloogiaid kasutavate II klassi heliliste hoiatusseadmete kohta)” .